Mientres ixe verano tenió una relación con «Madeleine», que amanixe en quantos debuixos y pinturas, como A muller de l'acrobata (The Art Institute of Chicago) y inspiró o tema d'a Familia d'Arlequín (1905). En agosto de 1904,  Picasso conoixió a qui sería a suya primera companyera sentimental: Fernande Olivier (1881-1966), una modelo d'artistas y amiga de Benedetta, a muller de Ricard Canals, conoixita entre a colonia espanyola d'o Bateau-Lavoir con a embotada de «la belle Fernande». Con vinte anyadas totz dos, Fernande estió o primer verdadero amor de Picasso, y esdevenió a suya fuent d'inspiración dica 1910, encara que a suya relación rematase definitivament en 1912.